CELEX: 32013D0078
Language: hu
Date: 2013-02-08 00:00:00
Title: 2013/78/EU: A Bizottság végrehajtási határozata ( 2013. február 8. ) a halászati termékeknek az 1224/2009/EK tanácsi rendelet 60. és 61. cikke szerinti mérlegelésével összefüggő mintavételi tervek, ellenőrzési tervek és közös ellenőrzési programok Bizottság általi jóváhagyásáról (az értesítés a C(2013) 613. számú dokumentummal történt)

12.2.2013   
            
            
               HU
            
            
               Az Európai Unió Hivatalos Lapja
            
            
               L 41/11
            
         
      A BIZOTTSÁG VÉGREHAJTÁSI HATÁROZATA
   
   (2013. február 8.)
   a halászati termékeknek az 1224/2009/EK tanácsi rendelet 60. és 61. cikke szerinti mérlegelésével összefüggő mintavételi tervek, ellenőrzési tervek és közös ellenőrzési programok Bizottság általi jóváhagyásáról
   (az értesítés a C(2013) 613. számú dokumentummal történt)
   (Csak az angol, a bolgár, a francia, a holland, a lett, a svéd és a szlovén nyelvű szöveg hiteles)
   (2013/78/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 60. cikke (1) és (3) bekezdésére és 61. cikkére,
   tekintettel a mintavételi tervek, az ellenőrzési tervek és a közös ellenőrzési programok tagállamok általi benyújtására,
   mivel:
   
               (1)
            
            
               Az 1224/2009/EK rendelet 60. cikkének (1) és (2) bekezdése értelmében a tagállamoknak gondoskodniuk kell arról, hogy a kirakodás során – még a raktározás, a szállítás vagy az értékesítés előtt – minden halászati terméket mérlegeljenek az ellenőrző hatóságok által jóváhagyott eszközökkel, kivéve, ha a tagállamok elfogadtak egy, a Bizottság által jóváhagyott mintavételi tervet. Az ilyen mintavételi terveknek a 404/2011/EU bizottsági végrehajtási rendelet (2) 76. cikkének (1) bekezdésében és XIX. mellékletében meghatározott kockázatalapú módszertanon kell alapulniuk.
            
         
               (2)
            
            
               Az 1224/2009/EK rendelet 60. cikkének (3) bekezdése értelmében a tagállamok az 1224/2009/EK rendelet 60. cikkének (1) bekezdésében előírt általános mérlegelési kötelezettségtől eltérve engedélyezhetik a halászati termékek halászhajók fedélzetén történő mérlegelését, feltéve, ha az adott tagállam az 1224/2009/EK rendelet 60. cikkének (1) bekezdésében foglaltak szerint elfogadott egy, a Bizottság által jóváhagyott mintavételi tervet. Az ilyen mintavételi tervnek összhangban kell lennie a 404/2011/EU végrehajtási rendelet 76. cikkének (1) bekezdésében és XX. mellékletében meghatározott kockázatalapú módszertannal.
            
         
               (3)
            
            
               Az 1224/2009/EK rendelet 61. cikkének (1) bekezdése értelmében a tagállamok engedélyezhetik, hogy a halászati termékek mérlegelésére a kirakodási helyről történő elszállítást követően kerüljön sor, feltéve, hogy azokat az érintett tagállam területén található rendeltetési helyre szállítják, valamint hogy a szóban forgó tagállam elfogadott egy, a Bizottság által jóváhagyott ellenőrzési tervet. Az ilyen tervnek összhangban kell lennie a 404/2011/EU végrehajtási rendelet 77. cikkének (1) bekezdésében és XXI. mellékletében meghatározott kockázatalapú módszertannal.
            
         
               (4)
            
            
               Az 1224/2009/EK rendelet 61. cikkének (2) bekezdése értelmében a halászati termékek kirakodási helye szerinti tagállam ellenőrző hatóságai engedélyezhetik, hogy e a termékeket még a mérlegelés előtt olyan nyilvántartásba vett vevőkhöz, nyilvántartásba vett árverési központokba vagy egyéb szervekhez vagy személyekhez szállítsák, akik/amelyek a halászati termékek valamely másik tagállamban történő első forgalmazásáért felelősek, feltéve, hogy az érintett tagállamok az 1224/2009/EK rendelet 94. cikke alapján elfogadtak egy, a Bizottság által jóváhagyott közös ellenőrzési programot. Az ilyen programnak összhangban kell lennie a 404/2011/EU végrehajtási rendelet 77. cikkének (3) bekezdésében és XXII. mellékletében meghatározott kockázatalapú módszertannal.
            
         
               (5)
            
            
               2012/474/EU végrehajtási határozatával (3) a Bizottság jóváhagyta a Németország, Írország, Litvánia, Hollandia, Lengyelország, Finnország és az Egyesült Királyság által elfogadott mintavételi tervek, valamint a Németország, Észtország, Írország, Lengyelország, Finnország és az Egyesült Királyság által elfogadott ellenőrzési tervek első csoportját.
            
         
               (6)
            
            
               A 2012/474/EU végrehajtási határozat elfogadása óta 2012. október 5-én Bulgária, 2012. április 5-én Lettország, 2012. június 14-én Szlovénia és 2012. április 20-án Svédország mintavételi tervet, 2012. szeptember 14-én Franciaország ellenőrzési tervet, valamint 2012. szeptember 14-én Franciaország és Írország közös ellenőrzési programot nyújtott be a Bizottságnak. 2012. szeptember 27-én Hollandia új mintavételi tervet terjesztett be, hogy azzal felváltsa a 2012/474/EU végrehajtási határozattal jóváhagyott mintavételi tervet. Az említett mintavételi tervek, ellenőrzési terv és közös ellenőrzési program összhangban állnak a vonatkozó kockázatalapú módszerekkel. Ezért indokolt őket jóváhagyni.
            
         
               (7)
            
            
               A Bizottság számára lehetővé kell tenni, hogy jóváhagyását visszavonja, ha úgy tűnik, hogy egy adott tagállam nem vagy nem teljes körűen alkalmazza a mintavételi tervet, az ellenőrzési tervet vagy a közös ellenőrzési programot.
            
         
               (8)
            
            
               A Bizottság mind a hatékony működés, mind az érintett tagállamok általi rendszeres felülvizsgálat szempontjából figyelemmel kíséri a mintavételi tervek, az ellenőrzési terv és közös ellenőrzési program alkalmazását. Ezért indokolt előírni, hogy az említett tervek alkalmazásáról a tagállamok jelentést készítsenek a Bizottságnak. Amennyiben úgy tűnik, hogy egy ilyen terv vagy program nem biztosít megfelelő mérlegelési feltételeket, helyénvaló megkövetelni, hogy az érintett tagállam felülvizsgált tervet vagy programot nyújtson be jóváhagyásra a Bizottsághoz,
            
         ELFOGADTA EZT A HATÁROZATOT:
   1. cikk
   Jóváhagyás
   (1)   A Bulgária által 2012. október 5-én, Lettország által 2012. április 5-én és Svédország által 2012. április 20-án az 1224/2009/EK rendelet 60. cikkének (1) bekezdése alapján benyújtott mintavételi tervek jóváhagyásra kerülnek.
   (2)   A halászati termékek halászhajók fedélzetén történő mérlegelésével összefüggésben Hollandia által 2012. szeptember 27-én az 1224/2009/EK rendelet 60. cikkének (3) bekezdése alapján benyújtott mintavételi terv jóváhagyásra kerül. A mintavételi terv a Hollandia által 2012. január 18-án benyújtott és a 2012/474/EU végrehajtási határozattal jóváhagyott mintavételi terv helyébe lép.
   (3)   A halászati termékek halászhajók fedélzetén történő mérlegelése tekintetében Szlovénia által 2012. június 14-én, Svédország által pedig 2012. április 20-án az 1224/2009/EK rendelet 60. cikkének (3) bekezdése alapján benyújtott mintavételi tervek jóváhagyásra kerülnek.
   (4)   A halászati termékeknek az adott tagállam területén található rendeltetési helyre történő szállítása utáni mérlegelésével összefüggésben Franciaország által 2012. szeptember 14-én az 1224/2009/EK rendelet 61. cikkének (1) bekezdése alapján benyújtott mintavételi terv jóváhagyásra kerül.
   (5)   A halászati termékek más tagállamokban található rendeltetési helyre történő szállítása utáni mérlegelésére vonatkozóan Franciaország és Írország által 2012. szeptember 14-én az 1224/2009/EK rendelet 61. cikkének (2) bekezdése alapján benyújtott közös ellenőrzési program jóváhagyásra kerül.
   2. cikk
   Visszavonás
   A Bizottság visszavonhatja az 1. cikk értelmében megadott jóváhagyást, amennyiben úgy tűnik, hogy egy adott tagállam nem vagy nem teljes körűen alkalmazza mintavételi tervét, ellenőrzési tervét vagy a közös ellenőrzési programot.
   3. cikk
   Jelentéstétel
   Az 1. cikkben említett tagállamok 2014. április 1-je előtt jelentést nyújtanak be a Bizottságnak a hivatkozott cikkben említett mintavételi tervek, ellenőrzési terv és közös ellenőrzési program alkalmazásáról.
   4. cikk
   Címzettek
   Ennek a határozatnak a Bolgár Köztársaság, Írország, a Francia Köztársaság, a Lett Köztársaság, a Holland Királyság, a Szlovén Köztársaság és a Svéd Királyság a címzettje.
   
      Kelt Brüsszelben, 2013. február 8-án.
      
         
            a Bizottság részéről
         
         Maria DAMANAKI
         
         
            a Bizottság tagja
         
      
   
   
      (1)  HL L 343., 2009.12.22., 1. o.
   
      (2)  HL L 112., 2011.4.30., 1. o.
   
      (3)  HL L 218., 2012.8.15., 17. o.